Γεια σας.
Είμαι εδώ για να σας μιλήσω για τη ζωολογική μου μούσα:
τον βραδύποδα.
(Γέλια)
Καταγράφω την παράξενη ζωή του πιο αργού θηλαστικού στον κόσμο,
τα τελευταία 10 χρόνια.
Ακόμα θυμάμαι, όταν πρωτοείδα έναν.
Ήμουν ενθουσιασμένη από τη μυστήρια βιολογία τους.
Εννοώ, πώς να μην αγαπήσεις ένα ζώο που γεννιέται
με ένα μόνιμο χαμόγελο στο πρόσωπό του;
(Γέλια)
Και την ανάγκη για αγκαλιές.
Κοινό: Ωωω.
Αλλά οι βραδύποδες είναι απίστευτα παρεξηγημένοι.
Τους έχουν φορτώσει το κακό όνομα της αμαρτίας
και τους έχουν καταδικάσει για τον οκνηρό τρόπο ζωής τους,
ο οποίος θεωρείται ότι δεν έχει καμία θέση μεταξύ των ικανών,
στον ταχύρυθμο αγώνα για επιβίωση.
Λοιπόν, είμαι εδώ για να σας πω ότι έχουμε εντελώς παρεξηγήσει αυτό το ζώο
και πώς η κατανόηση της αλήθειας για τον βραδύποδα,
μπορεί να μας βοηθήσει να σώσουμε εμάς και τον πλανήτη, το κοινό μας σπίτι.
Ανακάλυψα συκοφαντίες για τον βραδύποδα
από έναν πάλαι Ισπανό κατακτητή, ονόματι Βαλντές,
που τον περιέγραψε για πρώτη φορά στην εγκυκλοπαίδεια του Νέου Κόσμου.
Έλεγε ότι ο βραδύπους ήταν
«Το πιο χαζό ζώο που μπορούσε να βρεθεί στον κόσμο...
Δεν έχω ξαναδεί πιο άσχημο ζώο ή κάποιο πιο άχρηστο».
(Γέλια)
Πες μας τι πραγματικά πιστεύεις, Βαλντές.
(Γέλια)
Θα ήθελα να πούμε δυο λογάκια για τις ζωγραφικές ικανότητες του Βαλντές.
(Γέλια)
Βασικά, τι είναι αυτό;
(Γέλια)
Δεν έχω ξαναδεί μια πιο άχρηστη εικονογράφηση βραδύποδα.
(Γέλια)
Αλλά, από την άλλη,
έχει δώσει στον βραδύποδα ένα απίστευτα ανθρωπόμορφο πρόσωπο
και οι βραδύποδες έχουν όντως ανθρωπόμορφα πρόσωπα.
Αυτός που φωτογράφισα στην Κόστα Ρίκα, νομίζω μοιάζει πολύ με τον Ρίνγκο Σταρ.
(Γέλια)
Αλλά και πάλι, οι βραδύποδες έχουν μια απίστευτη ομοιότητα με τους Μπιτλς.
(Γέλια)
Είμαι ιδιαίτερα ικανοποιημένη, εδώ πέρα, με τον Πωλ.
Όπως οι Μπιτλς έτσι και οι βραδύποδες είναι υπερβολικά επιτυχημένοι.
Κατάγονται από μια αρχαία τάξη θηλαστικών που κάποτε ήταν δεκάδες είδη
όπως του γιγάντιου βραδύποδα του εδάφους με μέγεθος μικρού ελέφαντα
και ένα από τα μοναδικά ζώα αρκετά μεγάλα, ώστε να τρώνε ολόκληρα κουκούτσια αβοκάντο
και κατόπιν να τα διασπείρουν.
Οπότε... (Γέλια)
Κάποιοι το έχετε ήδη πιάσει.
(Γέλια)
Αυτό σημαίνει, ότι χωρίς τους βραδύποδες,
σήμερα μπορεί να μην είχαμε αβοκάντο πάνω σε ψημένο ψωμί,
αφήνοντας παντελώς χαμένους τους απανταχού χίπστερς, στο πρωινό τους.
(Γέλια)
(Χειροκρότημα)
Σήμερα, υπάρχουν έξι εναπομείναντα είδη και εντάσσονται σε δύο ομάδες.
Έχουμε τους τριδάκτυλους βραδύποδες,
αυτούς με τα κουρέματα των Μπιτλς και το χαμόγελο της Τζοκόντα.
Μετά έχουμε τους διδάκτυλους βραδύποδες.
Μοιάζουν πιο πολύ με μια μίξη Γούκι και γουρουνιού.
Ζουν σε ζούγκλες της Κεντρικής και Νότιας Αμερικής
και είναι απίστευτα γόνιμοι.
Μια έρευνα είχε λάβει χώρα την δεκαετία του '70
σε ένα τροπικό δάσος του Παναμά
αποκαλύπτοντας ότι οι βραδύποδες ήταν το πιο πολυπληθές μεγάλο ζώο.
Κατείχαν το ένα τέταρτο της βιομάζας θηλαστικών.
Αυτός είναι ένας υπερβολικά μεγάλος αριθμός βραδυπόδων
και σημαίνει πως κάνουν κάτι πραγματικά πολύ σωστό.
Και αν, αντί να χλευάζουμε τον βραδύποδα για τη διαφορετικότητά του,
προσπαθούσαμε να μάθουμε κάτι από αυτόν;
Εμείς οι άνθρωποι έχουμε εμμονή με την ταχύτητα.
Κομπάζουμε για την πολυάσχολη ζωή μας
και η ποιότητα θυσιάζεται για την ευκολία στην αναζήτηση για το γρήγορο.
Η εμμονή μας για γρήγορη ζωή πνίγει εμάς και τον πλανήτη.
Θεοποιούμε ζώα, όπως το τσιτάχ, τη «Φεράρι του ζωικού βασιλείου»,
που μπορεί να φτάσει τα 100 χλμ/ώρα σε τρία μόνο δευτερόλεπτα.
Και λοιπόν;
(Γέλια)
(Χειροκρότημα)
Και τι;
Ο βραδύπους, από την άλλη,
μπορεί να φτάσει χαλαρά τα πέντε μέτρα σε ένα λεπτό
με ούριο άνεμο.
(Γέλια)
Η ταχύτητα όμως έχει το κόστος της.
Το τσίταχ είναι γρήγορο, αλλά εις βάρος της δύναμης.
Δε μπορούν να ρισκάρουν να παλέψουν,
κι έτσι χάνουν ένα στα εννιά θηράματα από σκληρούς αντιπάλους, όπως οι ύαινες.
Δεν είναι να απορείς που γελάνε.
(Γέλια)
Ο βραδύπους, από την άλλη,
έχει μια άλλη, πιο πονηρή προσέγγιση για το γεύμα του.
Επιβιώνουν αιχμαλωτίζοντας και καταναλώνοντας
ακίνητα φύλλα.
(Γέλια)
Αλλά τα φύλλα, όπως και η αντιλόπη, δεν επιθυμούν να είναι βρώσιμα,
γι' αυτό είναι γεμάτα τοξίνες, δύσκολες να χωνευτούν.
Έτσι, για να τα καταναλώσει
ο βραδύπους πρέπει επίσης να γίνει αθλητής -
ένας αθλητής της χώνευσης.
(Γέλια)
Το κρυφό όπλο του βραδύποδα είναι το στομάχι τεσσάρων κοιλοτήτων
και άπλετος χρόνος.
Έχουν τον πιο αργό ρυθμό χώνευσης όλων των θηλαστικών.
Η διεργασία χώνευσης ενός μόνο φύλλου μπορεί να πάρει σχεδόν ένα μήνα,
που δίνει στο συκώτι του άπλετο χρόνο να επεξεργαστεί αυτές τις τοξίνες.
Οπότε οι βραδύποδες δεν είναι τεμπέληδες.
Όχι, είναι απασχολημένοι.
Χωνεύοντας.
(Γέλια)
Ναι, πολύ απασχολημένοι.
(Γέλια)
Στρωμένος με τα μούτρα στη δουλειά, αυτός ο βραδύπους.
Και φυσικά, τα φύλλα έχουν μικρή θερμιδική αξία,
οπότε οι βραδύποδες έχουν εξελιχθεί να ξοδεύουν όση λιγότερη ενέργεια γίνεται.
Κάνουν το 10% της δουλειάς ενός παρόμοιου σε μέγεθος θηλαστικού
και επιβιώνουν με λιγότερες από 100 θερμίδες την ημέρα,
χάρη σε κάποιες ευρηματικές προσαρμογές.
Οι τριδάκτυλοι βραδύποδες,
έχουν πιο πολλούς αυχενικούς σπονδύλους από κάθε άλλο θηλαστικό,
ακόμα και από την καμηλοπάρδαλη.
Αυτό σημαίνει ότι μπορούν να γυρίσουν το κεφάλι τους 270 μοίρες
και να βόσκουν παντού γύρω τους
χωρίς να μπαίνουν στον κόπο να κουνήσουν το σώμα τους.
(Γέλια)
Σημαίνει επίσης, ότι είναι παραδόξως πολύ καλοί κολυμβητές.
Οι βραδύποδες μπορούν να κινούνται στο νερό
τρεις φορές γρηγορότερα απ' ότι στη στεριά,
μένοντας στην επιφάνεια λόγω...
εγκλωβισμένων αερίων.
(Γέλια)
Οπότε -
(Γέλια)
οι βραδύποδες είναι το μόνο θηλαστικό που ξέρουμε, το οποίο δεν έχει αέρια.
Όταν πρέπει να αποβάλουν αέρια,
αυτά βασικά επαναπορροφούνται μέσα στο αίμα τους
και αποβάλλονται στοματικά σαν μια κάποια στοματική πορδή.
(Γέλια)
Η ζωή τους ανάποδα εξοικονομεί παραπάνω ενέργεια.
Έχουν σχεδόν τους μισούς σκελετικούς μύες από ένα θηλαστικό της στεριάς.
Δεν έχουν πολλούς από τους εκτείνοντες μύες
-σημαντικούς για την άρση βάρους-
κι έτσι βασίζονται στους καμπτήρες μύες για να έλκουν το σώμα τους.
Έχουν μακριά, κυρτά νύχια και υψηλή αντίσταση στην κόπωση,
και μπορούν να γαντζωθούν και να κρέμονται σαν μια χαρούμενη, μαλλιαρή αιώρα,
για ολόκληρες ώρες.
Και οι βραδύποδες μπορούν να κάνουν τα πάντα ανάποδα.
Κοιμούνται, τρώνε και γεννούν.
Ο λαιμός και τα αιμοφόρα αγγεία τους έχουν προσαρμοστει μοναδικά
στο να αντλούν αίμα και να καταπίνουν ενάντια στη δύναμη της βαρύτητας.
Έχουν κολλώδη κομμάτια στα πλευρά τους
που αποτρέπουν το τεράστιο στομάχι τους από το να συνθλίψει τους πνεύμονες.
Το τρίχωμά τους μεγαλώνει προς την αντίθετη κατεύθυνση,
ώστε να στεγνώνουν μετά από μια τροπική μπόρα.
Το μόνο πρόβλημα είναι πως, αν γυρίσεις τον βραδύποδα κανονικά,
η βαρύτητα αίρει την αξιοπρέπειά του.
Κοινό: Ωωω.
Κυριολεκτικά, δεν μπορούν να κρατηθούν όρθιοι.
Οπότε σέρνουν τα σώματά τους, ωσάν σε ορειβασία σε επίπεδη επιφάνεια.
Και πιστεύω πως γι' αυτό, οι πρώτοι εξερευνητές όπως ο Βαλντές
δεν τους είχαν καθόλου εκτίμηση,
επειδή δεν παρατηρούσαν τους βραδύποδες στην κανονική ζωή και το περιβάλλον τους.
Έχω περάσει πολλές ευχάριστες ώρες, μαγεμένη από κινούμενους βραδύποδες.
Η έλλειψη μυών δεν έχει εμποδίσει τη δύναμη ή την ευκινησία.
Οι αυθεντίες του ζεν με την απαλή κίνηση από τη «Λίμνη των Κύκνων», σε αργή κίνηση,
(Γέλια)
με τον εσωτερικό έλεγχο ενός δασκάλου του τάι τσι.
Αυτός έχει αποκοιμηθεί στα μισά, που δεν είναι σπάνιο.
(Γέλια)
Αλλά πιθανότατα αναρωτιέστε:
Πώς ένας αιωρούμενος σάκος διασπώμενων φύλλων δε γίνεται βορά άλλων ζώων;
Καλή ερώτηση.
Αυτός είναι ένας από τους κύριους θηρευτές του βραδύποδα.
Είναι η άρπυια, ένα είδος αετού.
Μπορεί να πετάξει με ταχύτητες 80 χιλιομέτρων την ώρα,
έχοντας νύχια μεγέθους αρκούδας γκρίζλι,
οξύτατη όραση,
και αυτός ο δακτύλιος φτερών εστιάζει σε ήχους
ακούγοντας το παραμικρό θρόισμα φύλλου.
Ο βραδύπους, από την άλλη έχει αδύναμη ακοή, κακή όραση,
και είναι αδύνατον να τρέξει σε περίπτωση κινδύνου.
Όχι, επιβιώνουν φορώντας έναν αόρατο μανδύα
αντάξιο του Χάρι Πότερ.
Το τρίχωμά τους έχει εγκοπές που τραβούν υγρασία
και δρουν ως μικροσκοπικοί υδροπονικοί κήποι για άλγες,
και προσελκύουν επίσης πλήθος ασπόνδυλων.
Οπότε αποτελούν από μόνοι τους ένα αργό μικροσκοπικό οικοσύστημα.
Γίνονται ένα με τα δέντρα.
Και πιστεύουμε ότι οι κινήσεις τους είναι τόσο αργές,
που γλιστρούν κάτω από τη μύτη της δαιμόνιας αρπυίας
όσο πετάει πάνω από τη φυλλωσιά, ελέγχοντας για κάποια κίνηση.
Οι βραδύποδες είναι επιδέξιοι σαν νίντζα στην απόκρυψη
και σπάνια αφήνουν την ασφάλεια της φυλλωσιάς -
μόνο για αφόδευση,
την οποία κάνουν μία φορά την εβδομάδα στη βάση του δέντρου.
Τώρα, αυτή η ριψοκίνδυνη και ενεργητική συμπεριφορά αποτελεί μυστήριο από καιρό
και υπάρχουν πολλές θεωρίες για ποιο λόγο το κάνουν.
Αλλά πιστεύω ότι αφήνουν κρυφά μυρωδάτα μηνύματα για πιθανά ταίρια.
Επειδή, βλέπετε, οι βραδύποδες είναι γενικά ήσυχα, μοναχικά πλάσματα,
εκτός όταν το θηλυκό είναι σε έξαψη.
Θα σκαρφαλώσει στην κορυφή του δέντρου και θα ουρλιάξει για σεξ.
Σε ρε δίεση.
(Γέλια)
Δε με πιστεύετε;
(Ήχος από κραυγή βραδύποδα)
Ρε δίεση.
Αυτή και μόνο η νότα μπορεί να τραβήξει την προσοχή του αρσενικού.
Μιμείται τον ήχο του είδους pitangus.
Έτσι, το θηλυκό παραμένει ασφαλές,
ακόμα και αν ξελαρυγγιάζεται για σεξ με τη δυνατότερη φωνή της.
Τα κρυφά καλέσματά της για σεξ θα διαπεράσουν τις φυλλωσιές
και τα αρσενικά θα χαράξουν ένα αργό μονοπάτι προς αυτήν.
(Γέλια)
Τα μυρωδάτα μηνύματα της κοπριάς στέλνουν τον Ρομέο να ανέβει στο σωστό δέντρο
ώστε να μην ξοδέψει πολύτιμη ενέργεια ανεβαίνοντας στο λάθος.
Το σεξ, εν τω μεταξύ είναι το μόνο πράγμα που οι βραδύποδες κάνουν γρήγορα.
Τους έχω δει να το κάνουν στην άγρια φύση
και ολοκληρώνουν μέσα σε δευτερόλεπτα.
Αλλά και πάλι, γιατί να ξοδέψεις πολύτιμη ενέργεια
ειδικά μετά από τέτοιο ταξίδι;
(Γέλια)
Σε αντίθεση με άλλα θηλαστικά,
οι βραδύποδες δεν χάνουν χρόνο να διατηρούν σταθερή θερμοκρασία σώματος.
Η ενέργεια από τον ήλιο είναι δωρεάν,
οπότε απολαμβάνουν τον ήλιο σαν σαύρες
και το ασυνήθιστο για την τροπική ζώνη παχύ τρίχωμά τους, διατηρεί αυτή τη ζέστη.
Οι βραδύποδες έχουν απίστευτα χαμηλό μεταβολισμό.
Και γι' αυτό πιστεύουμε, ότι είναι ένας από τους λόγους
που μερικές φορές αναρρώνουν από τραυματισμούς,
θανατηφόρους για τα περισσότερα ζώα.
Αυτός ο βραδύπους ανάρρωσε από διπλό ακρωτηριασμό,
και ξέρω βραδύποδες που έχουν καταφέρει να επιβιώσουν
ακόμα και από ηλεκτροπληξία από καλώδια ρεύματος.
Πλέον πιστεύουμε, ότι ο αργός μεταβολισμός είναι ο λόγος που απέφυγαν την εξαφάνιση.
Ερευνητές στο Πανεπιστήμιο του Κάνσας που μελετούσαν μαλάκια
ανακάλυψαν ότι ο υψηλός μεταβολισμός προέβλεπε ποια είδη μαλάκιων
είχαν αφανιστεί.
Οι βραδύποδες έχουν που ζουν στον πλανήτη μας με διάφορες μορφές
για πάνω από 40 εκατομμύρια χρόνια.
Το μυστικό της επιτυχίας τους είναι η βραδεία φύση τους.
Είναι εμβληματικά κορυφαίοι στην εξοικονόμηση ενέργειας.
Κι έτσι ίδρυσα τον Σύλλογο Εκτίμησης του Βραδύποδα
για να προωθήσω και να προστατεύσω την αργή, σταθερή, βιώσιμη ζωή τους.
Έχω έναν αρκετά ενεργητικό χαρακτήρα.
Είμαι σίγουρη, πως το καταλάβατε.
Οι βραδύποδες μου έμαθαν πολλά στο πώς να χαμηλώνω τους ρυθμούς μου.
Και νομίζω ότι ο πλανήτης θα επωφελούνταν
αν όλοι παίρναμε από αυτούς ένα αργά χωνευτικό παράδειγμα.
Τι θα λέγατε να ενστερνιστούμε τον εσωτερικό μας βραδύποδα
κόβοντας ταχύτητα,
έχοντας περισσότερη επίγνωση,
μειώνοντας ανούσιες ανέσεις,
κάνοντας οικονομία στην ενέργειά μας,
ανακυκλώνοντας δημιουργικά,
και επανασυνδεόμενοι με τη φύση.
Αλλιώς, πολύ φοβάμαι,
πως εμείς οι άνθρωποι θα γίνουμε
«τα πιο χαζά ζώα που μπορούν να βρεθούν στον κόσμο».
Σας ευχαριστώ πάρα πολύ.
Είθε ο βραδύπους να είναι μαζί σας!
(Χειροκρότημα)